“หุ้นเอเชีย” เปิดลบ นักลงทุนวิตกปัญหา “แบงก์สหรัฐ” อีกระลอก
“ตลาดหุ้นเอเชีย” เปิดลบในวันนี้ หลังเกิดความวิตกกังวลเกี่ยวกับปัญหาภาคธนาคารในสหรัฐอีกระลอก หลังหุ้น “ธนาคารเฟิร์สต์ รีพับลิก” ทรุดตัวลงกว่า 49% ว่ายอดเงินฝากลดลง 40% แตะที่ 1.045 แสนล้านดอลลาร์ในไตรมาส 1/66
“ตลาดหุ้นเอเชีย” เปิดลบในวันนี้ หลังเกิดความวิตกกังวลเกี่ยวกับปัญหาภาคธนาคารในสหรัฐอีกระลอก หลังหุ้น “ธนาคารเฟิร์สต์ รีพับลิก” ทรุดตัวลงกว่า 49% ว่ายอดเงินฝากลดลง 40% แตะ 1.045 แสนล้านดอลลาร์ในไตรมาส 1/66
26 เม.ย. 2566

ผู้สื่อข่าวรายงานว่า ตลาดหุ้นเอเชีย เปิดลบในวันนี้ หลังเกิดความวิตกกังวลเกี่ยวกับปัญหาภาคธนาคารในสหรัฐอีกระลอก
ทั้งนี้ ดัชนี NIKKEI 225 ตลาดหุ้นญี่ปุ่นเปิดวันนี้ที่ 28,478.52 จุด ลดลง 141.55 จุด หรือ -0.49%, ดัชนี HSI ตลาดหุ้นฮ่องกงเปิดวันนี้ที่ 19,520.97 จุด ลดลง 96.91 จุด หรือ -0.49% และดัชนี SSE Composite ตลาดหุ้นจีนเปิดวันนี้ที่ 3,255.22 จุด ลดลง 9.65 จุด หรือ -0.30%
โดยหุ้น ธนาคารเฟิร์สต์ รีพับลิก ทรุดตัวลงกว่า 49% เมื่อวันอังคาร (25 เม.ย.66) หลังเปิดเผยผลประกอบการรายไตรมาสครั้งล่าสุด พร้อมระบุเมื่อวันจันทร์ (24 เม.ย.66) ว่ายอดเงินฝากลดลง 40% แตะที่ 1.045 แสนล้านดอลลาร์ในไตรมาส 1/2566 แต่จากนั้นก็ราคาหุ้นเริ่มมีเสถียรภาพ
ขณะเดียวกันนักลงทุนจับตาตัวเลขเงินเฟ้อเดือนมี.ค.ของออสเตรเลีย โดยนักวิเคราะห์คาดการณ์ว่าจะอยู่ที่ 6.5% เทียบกับ 6.8% ของเดือนก.พ.
สำหรับตลาดหุ้นสหรัฐปรับตัวลดลงเมื่อวันอังคาร โดยดัชนีเฉลี่ยอุตสาหกรรมดาวโจนส์ปรับตัวลดลง 1.02% ส่วนดัชนี S&amp;P500 ปิดลบ 1.58% และดัชนี Nasdaq Composite ร่วงมากที่สุด 1.98%